1. ΚΑΝΟΝΙΣΤΙΚΟΝ ΔΙΑΤΑΓΜΑ της 3 Μαρτ. /13 Απρ. 1943 (ΦΕΚ Α΄ 84) Περί συστάσεως Νομικού Προσώπου Δημοσίου Δικαίου υπό τον τίτλον «Ταμείον Επικουρικής Ασφαλίσεως Ηλεκτροτεχνιτών Ελλάδος». (Εκυρώθη δια του Νόμ. 1731/1951, ΦΕΚ Α΄ 101). Έχοντες υπ’ όψει τας διατάξεις του άρθρ. 7 του Ν.Δ. 912/1942 «περί τροποποιήσεως και συμπληρώσεως διατάξεών τινων της Ασφαλιστικής Νομοθεσίας», απεφασίσαμεν και διατάσσομεν: Άρθρ.1.-Συνιστάται Νομικόν Πρόσωπον Δημοσίου Δικαίου υπό τον τίτλον «Ταμείον Επικουρικής Ασφαλίσεως Ηλεκτοτεχνιτών Ελλάδος» εδρεύον εν Αθήναις και υπαγόμενον εις την εποπτείαν και έλεγχον του Υφυπουργείου Εργασίας. Άρθρ.2.-Σκοπός του Ταμείου είναι η χορήγησις εφ’ άπαξ ή περιοδικών επικουρικών παροχών εις τα κατά το επόμενον άρθρον του παρόντος ασφαλιζόμενα πρόσωπα εις περίπτωσιν αναπηρίας, ατυχήματος και γήρατος, ως και εις τα μέλη της οικογενείας αυτών, εν περιπτώσει θανάτου του προστάτου αυτών ησφαλισμένου ή συνταξιούχου. Άρθρ.3.-(Αφορά τους υπαγομένους εις την επικουρικήν Ασφάλισιν του Ταμείου περί ων βλ. ήδη κατωτέρω άρθρ. 3 του καταστατικού του Ταμείου). Άρθρ.4.-(Αφορά την διοίκησιν του Ταμείου, περί ης βλ. ήδη κατωτέρω τα άρθρ. 4-7 του εσωτερικού κανονισμού). Άρθρ.5.-(Αφορά τους πόρους του Ταμείου περί ων βλ. ήδη κατωτέρω άρθρ. 8-11 του καταστατικού του Ταμείου). Άρθρ.6.-Δια καταστατικού του Ταμείου, όπερ θέλει εγκριθή κατά την διαδικασίαν του άρθρ. 59 του Α.Ν. της 11 Νοεμ. 1935, ως τούτο αυθεντικώς ηρμηνεύθη δια του άρθρ. 1 του Α.Ν. 694/1937 «περί αυθεντικής ερμηνείας, συμπληρώσεως και τροποποιήσεως διατάξεών τινων της Ασφαλιστικής Νομοθεσίας», θα ορισθούν: Ο τρόπος της διοικήσεως και αι δαπάναι αυτής, ως και η εκπροσώπησις του Ταμείου, ο τρόπος εισπράξεως, διαχειρίσεως και διαθέσεως των πόρων και της εξασφαλίσεως και τοποθετήσεως εν γένει των κεφαλαίων του Ταμείου, αι προϋποθέσεις, ας δέον να πληρούν τα υπαγόμενα εις την ασφάλισιν πρόσωπα δια να τύχουν παροχών, το ποσόν τούτων, ο κύκλος των προστατευομένων υπό του ησφαλισμένου ή συνταξιούχου προσώπων, η οργάνωσις των διαφόρων ασφαλιστικών κλάδων, η μεταξύ των κλάδων τούτων κατανομή των πόρων του Ταμείου, αι παροχαί εκάστου κλάδου ασφαλίσεως, ο τρόπος της ασφαλιστικής αναγνωρίσεως της προϋπηρεσίας των ησφαλισμένων, της καταβολής των δια την αναγνώρισιν ποσών, ως και οι υπόχρεοι της καταβολής τούτων, καθώς και πάσα άλλη λεπτομέρεια αναγκαία δια την εκπλήρωσιν του σκοπού του Ταμείου. Πάσα τροποποίησις του καταστατικού ή οργανικών διατάξεων του, περί ου ο Νόμος, Ταμείου θα ενεργήται κατά την διαδικασίαν του άρθρ. 59 του Α.Ν. της 11 Νοεμ. 1935 «περί οργανισμού του Υπουργείου Εργασίας» ως τούτο αυθεντικώς ηρμηνεύθη δια του άρθρ. 1 του Α.Ν. 694/1937. Άρθρ.7.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. (Αντί για τη σελ. 1513(α) Σελ.1513(β)  Τεύχος 1206-Σελ.35 Ταμείο Επικ.Ασφαλίσεως Ηλεκτροτεχνιτών Ελλάδος (ΤΕΑΗΕ) 39.Ν.ι.1 222 